**Projektas**

**reg. Nr. T-102**

**2.14.darbotvarkės klausimas**

**Pasvalio rajono savivaldybės taryba**

**Sprendimas**

**Dėl PRITARIMO projekto „PASVALIO PETRO VILEIŠIO GIMNAZIJOS SPORTO AIKŠTYNO, ADRESU VILEIŠIO G. 8, ATNAUJINIMAS“ ĮGYVENDINIMUI**

2019 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 2019 metų kvietimo teikti paraiškas sporto rėmimo fondo lėšoms gauti sporto projektų, skirtų esamų sporto bazių plėtrai, priežiūrai ir remontui, įgyvendinimui, patvirtinto Lietuvos Respublikos švietimo ir mokslo ministro 2019 m. vasario 19 d. įsakymu Nr. V-153 „Dėl 2019 metų kvietimo teikti paraiškas sporto rėmimo fondo lėšoms gauti sporto projektų, skirtų fizinio aktyvumo veikloms, skatinančioms fizinio aktyvumo plėtrą, sporto inventoriaus ir įrangos įsigijimui, sporto renginių organizavimui ir kvalifikacijos tobulinimui ir 2019 metų kvietimo teikti paraiškas sporto rėmimo fondo lėšoms gauti sporto projektų, skirtų esamų sporto bazių plėtrai, priežiūrai ir remontui, patvirtinimo“, 5 punktu, Pasvalio rajono savivaldybės taryba nusprendžia:

1. Pritarti projekto „Pasvalio Petro Vileišio gimnazijos sporto aikštyno, adresu Vileišio g. 8, atnaujinimas“ (toliau – Projektas) paraiškos teikimui Sporto rėmimo fondo lėšoms gauti.
2. Skirti Projekto įgyvendinimui ne mažiau nei 20 procentų Projekto biudžeto lėšų ir užtikrinti tinkamų finansuoti išlaidų dalį, kurios nepadengia finansavimo lėšos, ir Projekto netinkamų finansuoti išlaidų finansavimą iš nuosavų ar kitų šaltinių lėšų.
3. Įsipareigoti naudoti įsigytą, remontuotą, atnaujintą (modernizuotą) ir (ar) rekonstruotą turtą sporto projekto tikslais Projekto įgyvendinimo laikotarpiu ir ne trumpiau nei 3 metus po Projekto įgyvendinimo pabaigos.
4. Įgalioti Pasvalio rajono savivaldybės administracijos direktorių pasirašyti su Projekto įgyvendinimu susijusius dokumentus.

Sprendimas per vieną mėnesį gali būti skundžiamas Regionų apygardos administraciniam teismui, skundą paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

skyriaus vedėjas G. Vitkus

2019-05-03 tel. (8 451) 54 037

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl PRITARIMO projekto „PASVALIO PETRO VILEIŠIO GIMNAZIJOS SPORTO AIKŠTYNO, ADRESU VILEIŠIO G. 8, ATNAUJINIMAS“ ĮGYVENDINIMUI**

**2019-05-03**

Pasvalys

1. **Problemos esmė**

Teikiant paraišką Sporto rėmimo fondo paramai gauti, vadovaujantis kvietimo sąlygomis, reikalingas pareiškėjo užtikrinimas dėl projekto finansavimo (savos dalies) ir tęstinumo užtikrinimo

**2. Kokios siūlomos naujos teisinio reguliavimo nuostatos ir kokių rezultatų laukiama**

Pasvalio Petro Vileišio gimnazijos sporto aikštynas yra įtrauktas į 2017–2020 metų švietimo

įstaigų sporto aikštynų atnaujinimo programą (Lietuvos Respublikos švietimo ir mokslo ministro 2017 m. gegužės 26 d. įsakymas Nr. V-427 ,,Dėl švietimo įstaigų sporto aikštynų atnaujinimo programos įgyvendinimo). Šios programos ir Savivaldybės biudžeto lėšomis 2018 m. stadiono atnaujinimui išleista 229 016,43 Eur, iš jų: Savivaldybės biudžeto lėšų - 117 016,43 Eur, Valstybės investicijų programos lėšos – 112 000 Eur. 2019 metams stadiono atnaujinimui skirta - 120 284,79 Eur Valstybės investicijų programos lėšų. Darbams, numatytiems techniniame projekte, užbaigti trūksta - 316 659,16 Eur. Šiuo tikslu parengta paraiška trūkstamoms lėšoms gauti.

Atnaujintu sporto aikštynu galės naudotis Pasvalio Petro Vileišio gimnazijos, Pasvalio specialiosios, Pasvalio sporto mokyklos mokiniai pamokų ir treniruočių vykdymui. Taip pat šiuo stadionu naudosis ir rajono bendrojo ugdymo mokyklos, dalyvausiančios rajoninėse varžybose.

Priimtas sprendimo projektas įtakos kriminogeninei situacijai ir korupcijai neturės.

**3. Skaičiavimai, išlaidų sąmatos, finansavimo šaltiniai**

Preliminarus projekto įgyvendinimo laikotarpis 15 mėnesių. Projekto finansavimo intensyvumas: iki 80 proc. visų tinkamų finansuoti projekto išlaidų. Numatoma projekto vertė 316.772,47EUR., prašoma parama 253.416,98 EUR, Savivaldybės dalis ne mažiau kaip 20 proc. (63.355,49 EUR).

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

**6. Sprendimo projekto iniciatoriai**

Strateginio planavimo ir investicijų skyrius

**7. Sprendimo projekto rengimo metu gauti specialistų vertinimai ir išvados**

Strateginio planavimo

ir investicijų skyriaus skyriaus vedėjas Gytis Vitkus